እነዚህ ከላይ የተጠቀሱት እቅዶች በቀረቡበት ወቅት ምዕማናኑ አዎንታዊ ምላሻቸውን በመስጠት በርካታ በጉባኤው ላይ የተገኙት ምዕመናን ለመሳተፍ ቃል በመግባት፣ እንዲሁም በተለያየ ሙያዎች ሊረዱ እንደሚችሉ ቃል የተገባ ሲሆን በቀጣይነት ከላይ የተጠቀሱትን እቅዶች ተግባራዊ ለማድረግ በተለይ በርዕሰ አድባራት ደብረ ሰላም ቅድስት ማርያም ዋሽንግተን ዲሲ ቤተክርስቲያን የተቋቋመው የዋልባን ጉዳይ የሚያጠና ኮሚቴ እንዲሁም በደብረ ገነት መድኅኒዓለም ቴምብፕል ሂል ቤተክርስቲያን የተቋቋመው ኮሚቴ ከዚህ ኮሚቴ ጋር በጋራ ሥራዎችን ተገናኝተው እንዲሰሩ በርካታ ምዕመናን ሃሳባቸውን ሰጥተው የቤቱም ሃሳብ እንደሆነ በዚህ ጉባኤ ላይ ይበል የሚያሰኝ ሥራ እንደሆነ ብዙዎች ያምናሉ። እንደሚታወቀው ይህ ኮሚቴ እስከ አሁን በርካታ ሥራዎችን እየሰራ ሲሆን በተለይ በዋሽንግተን ዲሲና አካባቢው በሚገኙ የኢትዮጵያ ኦርቶዶክስ ተዋሕዶ ቤተክርስቲያን ባሉበት ቦታ ሁሉ ኮሚቴው በአካል በመሄድ የዚህ ሥራ ተባባሪ እንዲሆኑ፣ ባለፈው ለተደረጉ ጉባኤያት ለሕዝቡ የጉባኤ ጥሪ እንዲተላለፍ ትብብር እንዲደረግላቸው ጥያቄ ቢያቀርቡም በዋሽንግተን ዲሲ እና አካባቢው ከሚገኙት በግምት 20 ወይም ከዛ በላይ በሚሆኑት አጥቢያዎች ከሁለት ወይም ሦስት አጥቢያዎች በስተቀር በሌሎቹ አጥቢያዎች ፍቃደኝነታቸውን ሳያሳዩ በመቅረታቸው ይበልጥ ደግሞ በአካባቢው በሚገኙ አንዳንድ ካሕናት እና መምህራን “ዋልድባ አልተነካም” እነዚህ ሰዎች “ጸረ ሰላም እና ጸረ ልማት” ናቸው በማለት ቤት ለቤት በመሄድ እንዲሁም በመድረክ ላይ ሕዝበ ክርስቲያኑን እያዋከቡት መሆናቸውን በሃዘን ምዕመናን አቤቱታቸውን አሰምተዋል።
